**Te iubesc necondiționat**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ești ultima salvare pentru mine,

De mine însumi tu mă vei salva –

Mi-e sufletul mormane de ruine

Și-n sentimente se va dizolva –

Sunt sentimentele controversate

Mă-ndeamnă ca să fug dar și să stau –

Sunt gesturile-ți dezinteresate –

Iubirea ta o simt și da, o vreau!

Dar oare îți voi da eu pe măsură

Iubire din al meu suflet rănit

Cât tu îmi dai ca pe o băutură,

Iubirea - panaceul potrivit?!

Ești tu atât de bună, răbdătoare,

Încât s-accepți un suflet zdrențuit?

Mi-e teamă - știi, iubirea doare

Și-așa ca tine n-am mai întâlnit

Pe nimeni care să mă înțeleagă,

Să vadă ceea ce e bun în mine

Și iată sentimentele ne leagă

Iar împreună sigur va fi bine!

De-aceea mulțumesc Divinității

Că pașii noștri s-au intersectat,

Și-acum declar public ”Cetății”,

Că te iubesc necondiționat!